kardosdrur/scandi-wiki huggingface dataset:
Johan Georg Preisler

Johan Georg Preisler (7. juli 1757 København – 21. april 1831 i Kongens Lyngby) var kobberstikker,

Han var søn af kobberstikker Johan Martin Preisler og lærte hos sin far og studerede ved Kunstakademiet 1775-80. I dette sidste år fik han den store guldmedalje for Christus og den samaritanske Kvinde, hvad der gav anledning til, at Asmus Carstens, der havde fået den lille sølvmedalje, gjorde revolte mod Akademiet, opførte sig højst upassende mod dette og derfor blev bortvist. Det er nok muligt, at Carstens kan have haft nogen ret i at råbe på uretfærdighed og nepotisme (fra Abildgaards, måske også fra den gamle J.M. Preislers venners side) i henseende til den af Akademiet trufne afgørelse af medaljesagen; når Carstens lader Preisler være ”en Slægtning” af Abildgaard, er dette dog urigtigt. Preisler kom 1781 udenlands og gik til Paris for at studere under sin faders berømte ven Jean George Wille. Her stak han sin Rêveuse efter Januarius Zick og blev 1787 medlem af Akademiet i Paris på en Dædalus og Icarus efter Joseph-Marie Vien. Få måneder efter var han hjemme og blev 1788 medlem af Akademiet her på samme stik. Dermed var også allerede hans medbørs dage forbi; han blev grumme lidt sysselsat, var derfor også kun lidet frugtbar og sad bestandig i små kår, da han lidet eller intet fortjente og havde kone og en del børn at forsørge. Hans hustru, hvem han havde ægtet 12. december 1788, hed Anna Rebecca født Pflueg (1767 – 1817). pint af næringssorg søgte han oftere, men altid forgæves, om hjælp: om en pengeunderstøttelse, om fribolig på Akademiet, om at blive dettes sekretær osv. Han ejede et lille hus i Lyngby ved København, og der døde han 21. april 1831.

Preislers stik er ikke mange; de kunne ikke måle sig med faderens og hans samtidige konkurrents, Johan Frederik Clemens, om de end er meget respektable; de begynde så småt at blive sjældne, og det samme gælder om de få af Preisler raderede blade. Foruden de foran nævnte stik af Preisler må nævnes hans Susanne efter Antonio Franchi, Hans Madsen i Svanninge efter Erik Pauelsen og et par portrætstik: Henrik Gerner og Henrik Stampe efter Jens Juel.

Kilde 
Denne artikel bygger hovedsaglig på F. J. Meiers Biografi i 1. udgave af Dansk biografisk leksikon, Udgivet af C. F. Bricka, 13. bind, side 279, Gyldendal, 1887-1905

Kobberstikkere fra Danmark
Personer fra København
Danskere i 1700-tallet
Danskere i 1800-tallet
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Teisendorf

Teisendorf er en købstad Landkreis Berchtesgadener Land i
den sydøstlige del af den tyske delstat Bayern; Den ligger i Regierungsbezirk Oberbayern, og har godt 9.100 indbyggere.

Geografi 
Teisendorf ligger i landskabet Rupertiwinkel, ved foden af en af de nordligste udløbere af de tyske Alper, Teisenberg på 1.333 m. Mod øst ligger Högl på 827 m, med Salzburg i Østrig et stykke på den anden side.

Kommunen ligger i alpeforlandet mellem Salzburg og Chiemsee, nogle få km syd for Waginger Sees overløb til floden Sur.

Nabokommuner er Ainring, Anger, Inzell, Petting, Saaldorf-Surheim, Siegsdorf, Surberg, Waging am See og Wonneberg.

Derudover ligger byerne Bad Reichenhall, Freilassing, Laufen og Traunstein i Bayern, og Oberndorf og Salzburg i Østrig, i nærheden af byen.

Eksterne henvisninger 

 Bergbaumuseum Achthal
 Die Eisenerzlagerstätte am Kressenberg bei Neukirchen
Folkhemmet

Folkhemmet (dansk: Folkets hjem) er et politisk koncept, som spillede en vigtig rolle i udviklingen af den svenske velfærdsstat, ligesom det er en vigtig del af Sveriges socialdemokratiska arbetarepartis historie. Begrebet anvendes undertiden også om perioden 1932-1976, hvor landet var ledet af socialdemokratiske regeringer. Folkhemmet betegnes også sommetider som 'den svenske middelvej', idet det blev opfattet som en mellemting mellem kapitalisme og kommunisme.

Hovedarkitekterne bag Folkhemmet var de socialdemokratiske ledere Ernst Wigforss og Per Albin Hansson, der udviklede konceptet i 1930'erne med inspiration fra Rudolf Kjellén. Den blev senere videreudviklet af statsministrene Tage Erlander (1950'erne) og Olof Palme (1960'erne og 1970'erne).

Hansson introducerede første gang konceptet i 1928, hvor han sagde, at Sverige skulle blive et "godt hjem" præget af lighed og gensidig forståelse. Han ville således erstatte klassesamfundet med Folkhemmet. Idéen om Folkhemmet kom på et tidspunkt, hvor der blev stillet spørgsmålstegn ved nationaliseringer. Det markerede samtidig, at det svenske socialdemokrati droppede sit fokus på klassekampen, hvilket ellers havde været et centralt spørgsmål for den tidlige socialdemokratiske bevægelse. I stedet blev partiet fortaler for en form for reguleret markedsøkonomi kaldet funktionssocialism, hvor virksomheder blev reguleret i stedet for at være ejet af staten. Uddannelse blev opfattet som særligt vigtigt for opbygningen af det nye svenske velfærdssamfund. Sverige blev et af de første lande i verden, der tilbød sine borgere gratis uddannelse på alle niveauer fra grundskole til universitet. 

Sveriges politik
Rødovre Floorball Club

Rødovre Floorball Club er en floorballklub fra Rødovre, der er stiftet i 1989. 

Klubben havde sin storhedstid i 2010'erne med fem danske mesterskaber i træk.

Klubben har samlet set vundet Danmarksmesterskabet i floorball for herrer syv gange i sæsonerne 05/06, 08/09, 10/11, 11/12, 12/13, 13/14 og 14/15. Med fire DM-sølv og det samme antal bronzemedaljer er det den mest vindende klub i dansk floorball gennem tiderne.

Ligaherrerne har også vundet Pokalturneringen tre gange i sæsonerne 04/05, 10/11 og 11/12.

I internationalt regi har klubben deltaget i Europa Cup'en for mesterhold og opnåede det bedste resultat for et dansk mesterskabshold i de seneste 20 år ved at blive nr. 5 i 2009.

Rødovre Floorball Club har hold i samtlige senior- og juniorrækker i den officielle Danmarksturnering under Dansk Floorball Union (DaFU). Udover ligaholdet for herrer har klubben også ligadamehold, 2. herrer samt U5/U7, U9, U11/U13, U15 og U17-hold.

Ligaherrer

Placeringer og topscorer grundspil

Eksterne henvisninger 
 Officiel hjemmeside
 Dansk Floorball Union
 EuroFloorball Cup 2009

Floorballklubber fra Danmark
Floorball Club
Hvidovre Attack FC

Hvidovre Attack FC er en dansk floorballklub fra Hvidovre, hvis eliteherrer spiller i den bedste danske række, Unihoc Floorball Ligaen.

Klubben blev stiftet i 1996 og de største resultater er sølvmedaljerne i 2004 og 2005 på herresiden. Klubben har tilmeldt hold i både ungdom og senior på herresiden såvel som damesiden.

Eksterne henvisninger
Officiel hjemmeside

Attack FC
Floorballklubber fra Danmark
Maria Anna af Bayern

Maria Anna af Bayern (8. december 1574 – 8. marts 1616, hertuginde af Bayern), datter af hertug William 5. af Bayern.

Maria Anna gifter sig den 23. april 1600 med den Hellige Romerske Kejser, Ferdinand 2., sammen får de syv ærkehertug/-inder;

 Christine (1601-1601)
 Charles (1603-1603)
 John-Charles (1605-1619)
 Ferdinand 3., senere Hellig Romersk Kejser (1608-1657)
 Maria Anna (1610-1665)
 Cecilia Renata, senere dronning af Polen (1611-1662) 
 Leopold Wilhelm (1614-1662)

Kongelige fra Tyskland
Huset Wittelsbach
Ærkehertuginder af Østrig
2. etape af Tour de France 2008

Anden etape af Tour de France 2008 blev kørt søndag d. 6. juli og gik fra Auray til Saint-Brieuc.
Ruten var 164,5 km lang.

 Etape: 2
 Dato: 6. juli
 Længde: 164,5 km
 Danske resultater:
 67. Nicki Sørensen + 0.00
 Gennemsnitshastighed: 43,7 km/t

Sprint og bjergpasseringer

1. sprint (Camors) 

Efter 28,5 km

2. sprint (Pontivy) 
Efter 74 km

3. sprint (Corlay) 
Efter 103 km

1. bjerg (Côte de Bieuzy-Lanvaux) 
4. kategori stigning efter 23,5 km

2. bjerg (Côte de Kergroix) 
4. kategori stigning efter 43 km

3. bjerg (Côte de Mûr-de-Bretagne) 
3. kategori stigning efter 92 km

4. bjerg (Côte de Saint-Mayeux) 
4. kategori stigning efter 96 km

Resultatliste

Eksternt link 
 Etapeside  på Letour.fr     

02

en:2008 Tour de France, Stage 1 to Stage 11#Stage 2
3. etape af Tour de France 2008

Tredje etape af Tour de France 2008 blev kørt mandag d. 7. juli og gik fra Saint-Malo til Nantes.
Ruten var 208 km. lang. Et tidligt udbrud med fire ryttere holdt helt ind til mål.

 Etape: 3
 Dato: 7. juli
 Længde: 208 km
 Danske resultater:
 178. Nicki Sørensen + 13.24
 Gennemsnitshastighed: 41,2 km/t

Spurter

1. sprint (Saint-Piat) 
Efter 21,5 km

2. sprint (Bécherel) 

Efter 48,5 km

3. sprint (Montauban-de-Bretagne) 
Efter 62 km

Udgåede ryttere 
 176 Ángel Gómez fra Saunier Duval-Scott udgik på etapen på grund af styrt.

Resultatliste

Eksternt link 
 Etapeside  på Letour.fr     

03

en:2008 Tour de France, Stage 1 to Stage 11#Stage 3
4. etape af Tour de France 2008

Fjerde etape af Tour de France 2008 var en 29,5 km lang enkeltstart og blev kørt tirsdag d. 8. juli og gik fra Cholet til Cholet. Favoritten Fabian Cancellara cyklede langsommere end holdkameraten Jens Voigt og førende Denis Mensjov de to første mellemtider, men afsluttede stærkt og ledede med 88 hundredele før Stefan Schumacher kom ind 33 sekunder foran Cancellara og dermed tog sin første etapesejr i Tour de France. Med dette kan Schumacher også iklæde sig den gule førertrøje. Etapens største overraskelse var Kim Kirchen, som lå som nummer to gennem hele løbet og øgede dermed ledelsen til Thor Hushovd i kampen om den grønne trøje.

 Etape: 4
 Dato: 8. juli
 Længde: 29,5 km
 Danske resultater:
 93. Nicki Sørensen + 3.13
 Gennemsnitshastighed: 49,5 km/t

Resultatliste

1. mellemtid, Saint-André-de-la-Marche, 11 km

2. mellemtid, La Romagne, 18 km

Mål

Eksternt link 
 Etapeside  på Letour.fr     

04

en:2008 Tour de France, Stage 1 to Stage 11#Stage 4
Boudoir

Et boudoir [] (fr. Boudoir, (fr., afledn. af bouder 'surmule, være i dårligt lune'), salon til damer, i 1700-t. møbleret med specielle, lettere møbeltyper såsom dameskrivebord, chaiselong og kombinerede toilet- og skriveborde.

Boudoirfotografi 
Et boudoirfotografi (boudoirfotograf) er kommet til at få betydningen en form for fotografi med erotiske undertoner, med enten synligt undertøj eller delvis nøgenhed, men som regel uden at være direkte pornografisk.

Udtrykket "boudoir" er også en genre af fotografering. Typisk skudt i en fotografs atelier eller hotel suites, er det blevet moderne at skabe et sæt af sanselige eller seksuelt orienteret billeder af kvinder.

Den mest almindelige manifestation af moderne boudoirfotografering er at tage variationer af oprigtige og stillet fotografier af emnet delvis påklædt eller i lingeri.

Nøgenhed er oftere underforstået end eksplicit.
Kommercielt er genren ofte afledt af et marked for brude til at overraske deres fremtidige ægtemænd med, billederne bruges som morgengave dagen efter deres bryllupsdag.

Andre motiver eller inspiration til boudoir fotografering omfatter Valentinsdag, fødselsdage, vægttab, graviditet, jubilæer og for soldater og kvinder i udlandet.

Rum
Hansted (Horsens Kommune)

Hansted var en landsby i Østjylland, nu en bydel, smeltet sammen med den tidligere naboby Egebjerg til ét samlet byområde. Den er beliggende 5 kilometer fra Horsens og hører til Horsens Kommune, Region Midtjylland. Bydelen har 4-500 indbyggere og havde tidligere både købmand, brugsforening og bageri, som dog alle i dag er lukkede. 

Hansted Hospital fungerer i dag som ældreboliger og plejehjem. Ved siden af Hansted Hospital ligger den gamle skole, der ikke længere fungerer som skole. I stedet benyttes skolen i Egebjergs del af byområdet.

Ved Hansted findes en golfbane, en å og en skov, (Hansted Skov). Jernbanen mellem Horsens og Skanderborg går gennem Hansted.

Egebjerg
Bydele og forstæder i Danmark
Ærø Redningskorps

Ærø Redningskorps er en rednings- og brandstation i Dunkær på Ærø. Den blev oprettet i 1934 af Hans J. Nielsen og Rasmus Hansen, ved deres vognmandsforretning. 
Korpset startede med en brandbil og en kranvogn. I 1942 fik de to ambulancer.

Ærø Redningskorps er det eneste redningskorps på Ærø og er et selvstændigt selskab ejet af Kurt Hansen. Selskabet, der samarbejder med Falck, udfører autohjælp og brandslukning for Ærø Kommune. Falcks abonnenter får hjælp på Ærø i henhold til aftaler med Falck. Firmaet er også beskæftiget med vognmands-og entreprenørkørsel.

Referencer

Eksterne referencer 
 https://ærø-redningskorps.dk/ korpsets hjemmeside

Redningsberedskaber
Redningskorps
Westland Lysander

Westland Lysander var et britisk observations- og let forbindelsesfly fra 2. verdenskrig. Det opnåede berømthed for sin evne til at lette og lande fra korte, uforberedte baner samt for dets anvendelse af S.O.E. til at in- og exfiltrere det tyskbesatte Frankrig med agenter. Britiske fly til nærstøtte for hæren fik typisk navn efter feltherrer, i dette tilfælde spartaneren Lysandros.

S.O.E.s Lysanders fløj på måneløse nætter efter kompasset og blev dirigeret ned af modstandsbevægelsens fakler. 1 til 2 personer kunne flyves ud og meget få i RAF anede om flyvningerne. Da Westland Lysander ligner de tyske Henschel Hs 126, blev en del S.O.E.-Lysanders nedskudt af RAF's Mosquito-natjagere.

Observationsfly
Royal Air Force
Fly fra 2. verdenskrig
Militærfly fra Storbritannien
1-motors propelfly
Hafnarfjörður

Hafnarfjörður (Havnefjord) med det officielle navn Hafnarfjarðarbær er en kommune i det sydvestlige Island, beliggende i hovedstadsområdet Höfuðborgarsvæðið. Den 1. december 2006 havde Hafnarfjörður 23.674 indbyggere, som gjorde den til den tredjestørste kommune på Island.

Fra det 16. århundrede har der været en travl havn i Hafnarfjörður, hvor der har været handlet med alle slags varer. I dag er der et aluminiumssmelteværk i Hafnarfjörður, det ældste på Island. Hafnarfjörður var det første sted, hvor der blev oprettet et elektricitetsnetværk på Island. Det skete i 1904.

Fodboldklubben Fimleikafélag Hafnarfjarðar (FH) hører hjemme i byen.

Eksterne henvisninger 

 Hafnarfjarðarbær

Byer på Island
Tonna

Tonna er en kommune i Landkreis Gotha i den tyske delstat Thüringen med godt 2.900 indbyggere. Den er en del af Verwaltungsgemeinschaft Fahner Höhe, som har sin administration i bydelen Gräfentonna i Tonna.

Beliggenhed 
Kommunen ligger yderst mod nord i landkreisen, cirka 20 km nord for administrationsbyen Gotha, og 7 km øst for Bad Langensalza.

Inddeling 
Tonna består af to småbyer Gräfentonna og Burgtonna. I Gräfentonna er der en banegård på banelinjen fra Bad Langensalza til Erfurt.

Eksterne henvisninger 

 Billeder
Airspeed Horsa

Airspeed Horsa (Horsa: angelsaksisk feltherre fra d. 5. århundrede) var et britisk transportsvævefly som anvendtes af luftlandetropper under 2. verdenskrig. Faldskærmstropper har en tendens til at blive spredt for alle vinde, men hvis soldaterne landede med et svævefly ville de være samlet. Jeeps, feltkanoner o.lign. kunne ikke kastes ud med faldskærm under 2. verdenskrig, så de kunne landsættes med svævefly som Airspeed Horsa. Flyene var éngangsfly og var fremstillet i træ og lærred på møbelfabrikker. Forældede bombefly slæbte Horsa'erne til landingszonen og frigjorde dem. Efter landingen blev flyene delt i to for lettere at kunne tømme dem.

Airspeed Horsa var ret simpelt opbygget da det kun skulle anvendes til ét angreb. Løse hovedlandingshjul blev bortkastet efter starten og flyet landede på en mede. Da landingszonen ofte havde naturlige og forsætlige forhindringer blev flyene mere eller mindre ødelagte ved landingen. Flyene havde ingen radioer og kommunikerede med slæbeflyet med et telefonkabel. Trykluftflasker udløste ("ladeportsstore") flaps til at mindske stall-hastigheden. De fleste svæveflyspiloter var soldater fra hæren med en kort uddannelse. Efter landingen var der mere brug for soldater end 'rigtige' piloter.

Missioner 
 Operation Freshman 19./20. november 1942 – mislykket landsætning mod tungtvandsanlæg i Norge.
 Operation Husky 10. juli 1943 – invasionen af Sicilien.
 Operation Overlord 6. juni 1944 – D-dagen.
 Operation Market Garden 17. september 1944 – Arnhem.
 Operation Varsity 24. marts 1945 – krydsningen af Rhinen.
 Operation Olympic oktober 1945 – aflyst invasion af Japan.

Andre militære svævefly 
  WACO CG-4 (Weaver Aircraft Company of Ohio) (Hadrian/Haig) – 13 soldater, en Jeep eller en 75 mm haubits.
  General Aircraft Hotspur – 8 soldater.
  General Aircraft Hamilcar – en Tetrarch let kampvogn eller to Universal Carriers (bæltekøretøjer).
  DFS 230 (Deutsche Forschungsanstalt für Segelflug) – 8 soldater.
  Gotha Go 242 – 20 soldater eller en Kübelwagen.
  Messerschmitt Me 321 – 200 soldater eller en Panzer IV kampvogn.
  Antonov A-7 – 6 soldater.

Referencer 

Militære transportfly
Fly fra 2. verdenskrig
Royal Air Force
Militærfly fra Storbritannien
Svævefly
Åhléns

Åhléns er den største svenske kæde af stormagasiner. I alt driver kæden 78 forretninger over det meste af Sverige; alene i Stockholm findes 16. Desuden driver kæden en række andre butikker, herunder 23 forretninger i Norge, der forhandler boligudstyr. Åhléns fokuserer på fire områder – mode, skønhed, boligudstyr og media.

Åhléns blev grundlagt i Insjön i Dalarna i 1899 som et postordrefirma med navnet Åhlén & Holm. I 1915 flyttedes hovedkvarteret til Stockholm i takt med at forretningen voksede. Efter at Johan Petter Åhlén var på studietur til USA i 1930'erne blev konceptet ændret til stormagasiner, og det første åbnede på Östermalmstorget i Stockholm i 1932. I 1960 nedlægges postordreafdelingen. Kædens flagskib, Åhléns City på Klarabergsgatan i Stockholm, blev åbnet i 1964. Det er stadig Sveriges største stormagasin. I dag er Åhléns et fuldt ejet datterselskab af Axel Johnson AB.

Eksterne henvisninger 
 Åhléns' hjemmeside

Stormagasinkæder
Detailvirksomheder fra Sverige
Dorothea af Danmark (1546-1617)

Dorothea (født 29. juni 1546, død 6. januar 1617) født prinsesse af Danmark var datter af Christian 3. og dronning Dorothea af Sachsen-Lauenburg. Hun blev gift med hertug Wilhelm den Yngre af Braunschweig-Lüneburg (1535-92).

I 1582 begyndte hertugen af udvise tegn på sindsyge, og Dorothea måtte til tider søge tilflugt med børnene på et andet slot. Da hertugen døde i 1592, blev hun som værge midlertidig regent på sin mindreårige søn, Georgs, vegne.

Børn 
Af hertugparrets børn nåede 15 voksenalder:

 Sophie (1563-1639), blev markgrevinde af Brandenburg-Ansbach via ægteskab med Georg Frederik 
 Ernst (1564-1611), hertug af Braunschweig-Lüneburg 
 Elisabeth (1565-1621), blev grevinde af Hohenlohe-Langenburg via ægteskab med Frederik 
 Christian (1566-1633) 
 August (1568-1636), hertug af Braunschweig-Lüneburg
 Dorothea (1570-1649), blev pfalzgrevinde via ægteskab med Karl, phalzgreve ved Rhinen
 Clara (1571-1658), blev grevinde af Schwarzburg-Blankenburg via ægteskab med Wilhelm 
 Anne Ursula (1572-1601) 
 Margrethe (1573-1643), blev hertuginde af Saxe-Coburg-Gotha via ægteskab med John Casimir
 Frederik (1574-1648) 
 Marie (1575-1610) 
 Magnus (1577-1632) 
 Georg, arvede hertugdømmet Braunschweig-Calenberg (1582-1641) 
 Johan (1583-1628) 
 Sybilla (1584-1652), gift med Julius Ernst, hertug af Brunswick-Lüneburg

Litteratur 

 

Prinsesser fra Danmark
Kongelige fra Norge
Huset Oldenburg
Danskere i 1500-tallet
Danskere i 1600-tallet
Personer fra Kolding
Marble Arch

Marble Arch er et monument i hvid Carrara-marmor nær Speakers' Corner i Hyde Park i London. Monumentet, der ligger i den vestlige ende af Oxford Street, har en Underground-station i nærheden opkaldt efter sig. Navnet Marble Arch bruges desuden om pladsen, monumentet står på, ligesom det anvendes om området generelt, særligt den øvre del af Edgware Road.

Marble Arch er bygget som en triumfbue og blev tegnet af John Nash i 1828. Nash' forbillede var Konstantinbuen i Rom. Marble Arch blev oprindeligt opført på The Mall foran Buckingham Palace, men buen var angiveligt for smal til at monarkens vogn kunne køre igennem, og den blev derfor flyttet til sin nuværende plads allerede i 1851. En anden forklaring på flytningen er, at buen stod i vejen for udvidelsen af slottet mod øst. Det har tidligere været på tale at flytte buen igen til Hyde Park.

Buen står tæt ved Tyburn, hvor der fandt offentlige henrettelser sted mellem 1388 og 1793.

Bygninger, konstruktioner og anlæg i London
Etableret i 1833
Triumfbuer
5. etape af Tour de France 2008

Femte etape af Tour de France 2008 blev kørt onsdag d. 9. juli og gik fra Cholet til Châteauroux. Etapen var 232 km lang og havde ingen kategoriserede stigninger. Et tremandsudbrud blev hentet igen af hovedfeltet lige før målstregen så at det blev sprinteropgør.

 Etape: 5
 Dato: 9. juli
 Længde: 232 km
 Danske resultater:
 165. Nicki Sørensen + 0.00
 Gennemsnitshastighed: 42,4 km/t

Spurter

1. sprint (Argenton-Les-Vallées) 
Efter 33,5 km

2. sprint (Richelieu) 

Efter 98,5 km

3. sprint (Le Grand-Pressigny) 
Efter 152 km

Udgåede ryttere 
 51 Mauricio Soler fra Barloworld udgik på etapen på grund af styrt.

Resultatliste

Eksternt link 
 Etapeside  på Letour.fr     

05

en:2008 Tour de France, Stage 1 to Stage 11#Stage 5
EuroFloorball Cup-kvalifikation 2008 for herrer

EuroFloorball Cup-kvalifikation 2008 for herrer vil finde sted i perioden fra den 13. august til den 31. august 2008 i tre forskellige værtslande. Vinderen af hver gruppe avancerer til EuroFloorball Cup-finale 2008 for herrer, hvor de har chancen for at vinde EuroFloorball Cuppen for 2008. Alt i alt vil 18 hold deltage i kvalifikationen – alle fra forskellige lande.

EuroFloorball Cup 2008 markerer det andet år hvor turneringen har været spillet under dette navn (tidligere European Cup). Turneringen vil desuden markere dens 16. år.

IFF besluttede, at turneringen skulle spilles i dens originale format og dermed finde sted i et kalenderår i stedet for to.

Kvalifikationsformat 
Eftersom top 4-landene fra EuroFloorball Cup 2007-08 var fra Sverige, Finland, Schweiz og Tjekkiet er topholdet fra hvert af de lande automatisk kvalificeret, så vel som den regerende mester. 5 hold vil altså automatisk være kvalificeret.

Eftersom 5 ud af 8 pladser er fyldt skal de andre tre bestemmes ved regionale kvalifikationer. I Gruppe C spiller de andet bedste hold fra Sverige, Finland, Schweiz og Tjekkiet om en plads i finalen. I EuroFloorball Cup 2007-08 kvalificerede både nr. 1 og 2 i Sverige sig til turneringen og derfor består gruppe C kun af 3 hold i stedet for 4. I Gruppe A og Gruppe B er holdene inddelt i regioner: Vesteuropa og Østeuropa. Det vindende hold i hver gruppe avancerer til finalen, hvorved alle 8 hold er fundet.

For at være berettiget til at deltage i EuroFloorball Cup 2008 skal holdene have fået mesterskabstitlen i deres respektive lande. Hvis ikke mestrene registrerer sig kan nummer to stille op og så videre.

Kvalifikationsrunder 
Gruppe A-kvalifikationerne for det vestlige Europa finder sted i Frederikshavn, Danmark fra 13. august til 17. august 2008.
Gruppe B-kvalifikationerne for det østlige Europa finder sted i Bratislava, Slovakiet fra 27. august til 31. august 2008.Gruppe C-kvalifikationerne finder sted i Helsinki, Finland fra 22. august til 24. august 2008.

Frederikshavn, Danmark

Gruppe A

Conference A

Conference B

Playoff

Semifinaler

Broncemedaljekamp

Mesterskabskamp

Placeringskampe

5. plads-kamp

Bratislava, Slovakiet

Gruppe B

Conference A

Conference B

Playoff

Semifinaler

Mesterskabskamp

Placeringskampe

7. plads-kamp

5. plads-kamp 

Bemærk: Der blev ikke spillet en bronzemedaljekamp grundet en konflikt med planlægningen

Helsinki, Finland

Gruppe C

Eksterne henvisninger 
2008 Men's EuroFloorball Cup Finals Switzerland – Schedule & Statistics 
2008 Men's EuroFloorball Cup Qualifying Denmark – Schedule & Statistics 
2008 Men's EuroFloorball Cup Qualifying Slovakia – Schedule & Statistics 
2008 Men's EuroFloorball Cup Qualifying Finland – Schedule & Statistics 

Sport i 2008
Floorballturneringer